open-index/open-wikipedia-markdown huggingface dataset:
Στούαρτ Μπιούκαναν

Ο **Στούαρτ Μπιούκαναν** (αγγλικά: *Stuart Buchanan*, 18 Μαρτίου 1894 - 4 Φεβρουαρίου 1974) ήταν υπεύθυνος διανομής ρόλων της The Walt Disney Company και, περισσότερο γνωστός, ως ο ηθοποιός που έδωσε τη φωνή του στον Χάμπερτ τον Κυνηγο, στην ταινία της εταιρείες *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*.   Εκτός από την ταινία αυτή, έκανε και cameo εμφανίσεις στις ταινίες *[[Σαλούντος Αμίγκος]]* και *Super-Speed*. Επίσης, έκανε και τη φωνή του Γκούφυ, στο *[[The Mickey Mouse Theater of the Air]]*, το 1938. Πέθανε σε ηλικία 79 ετών, στο Κλίβελαντ.

## Παραπομπές


## Εξωτερικοί σύνδεσμοι
*

Κατηγορία:Αμερικανοί ηθοποιοί φωνής
Φρανκ Τσόρτσιλ

Ο **Φρανκ Τσόρτσιλ** (αγγλικά: *Frank Churchill*, 20 Οκτωβρίου 1901 - 14 Μαΐου 1942) ήταν Αμερικανός συνθέτης μουσικής ταινιών. Είναι γνωστός για τη μουσική που έγραψε στην ταινία της Disney *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*, μερικά από τα πιο γνωστά τραγούδια είναι δικά του, όπως το *[[Heigh-Ho]]*, *[[Whistle While You Work]]* και το *[[Someday My Prince Will Come]]*. Με την εταιρεία συνεργάστηκε ξανά στις ταινίες: *[[Ντάμπο, το ελεφαντάκι]]*, *[[Μπάμπι]]*, αλλά και το *[[Ο Ίκαμποντ και ο κύριος Τοντ]]*.

Την καριέρα του την ξεκίνησε περί το 1915, όταν έπαιζε πιάνο σε κινηματογράφους. Αργότερα, άφησε τις ιατρικές σπουδές του και πήγε στο Λος Άντζελες να ακολουθήσει άλλη καριέρα. Το 1930 εντάχθηκε στη Disney. Μετά την επιτυχία της *Χιονάτης*, ο Τσόρτσιλ έγινε επικεφαλής στο μουσικό τμήμα της εταιρείας. Επίσης έχει υπάρξει δύο φορές υποψήφιος για Όσκαρ, αμφότερες μαζί με κάποιον άλλον, κερδίζοντας τελικά ένα, το 1940, με την ταινία *Ντάμπο, το ελεφαντάκι*. Ο Τσόρτσιλ άφησε την τελευταία του πνοή, στην Καλιφόρνια, αυτοκτονώντας, σε ηλικία 40 ετών.

## Παραπομπές


## Εξωτερικοί σύνδεσμοι
* 
*

Κατηγορία:Αυτόχειρες καλλιτέχνες
Κατηγορία:Αμερικανοί πιανίστες
Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Αμερικανοί συνθέτες μουσικής ταινιών
Πολ Σμιθ (συνθέτης)

Ο **Πολ Σμιθ** (αγγλικά: *Paul J. Smith*, 30 Οκτωβρίου 1906 - 25 Ιανουαρίου 1985) ήταν Αμερικανός συνθέτης, που έδρασε κυρίως στις μουσικές ταινιών. Οι άριστες γνώσεις του στη θεωρία και στη σύνθεση του έδωσαν μία υποτροφία  στο *Julliard*. Αν και δεν είναι βέβαιο ότι και ο ίδιος κυνήγησε την είσοδό του εκεί. Σχεδόν, όλη του τη ζωή την πέρασε στη Disney, συνθέτοντας μουσικές για τις ταινίες της εταιρείας. Επίσης, έχει συνθέσει και για τη ντοκιμαντέρ σειρά *[[True-Life Adventures]]*. Εκεί μάλλον διαφαίνεται και η μεγαλύτερη επιρροή που άσκησε στη μουσική, αλλά όχι μόνο αυτό, καθώς η μουσική του σε αυτή τη σειρά, ήταν θεμελιώδης για τις νέες γενιές Αμερικανών σπουδαστών.

Έχει λάβει ένα και μοναδικό Όσκαρ Καλύτερης Πρωτότυπης Μουσικής, μαζί με του Λι Χαρλάιν και Νεντ Ουάσινγκτον, για τη μουσική της ταινίας *[[Πινόκιο (ταινία, 1940)|Πινόκιο]]*. Ταλαιπωρήθηκε από τη νόσο αλτσχάιμερ και πέθανε, σε ηλικία 85 ετών, στην Καλιφόρνια. Μετά θάνατον η Disney, τον κατάταξε στη Disney Legend και, συγκεκριμένα, το 1994.

## Παραπομπές


## Εξωτερικοί σύνδεσμοι
* 

Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Αμερικανοί συνθέτες μουσικής ταινιών
Κουρούπα

Η **Κουρούπα** είναι βουνό στη δυτική Κρήτη και συγκεκριμένα στο νοτιοδυτικό Ρέθυμνο. Το υψόμετρο της κορυφής Κουρούπα είναι τα 1.001 μέτρα (984 σύμφωνα με τη γεωγραφική υπηρεσία στρατού). Επίσης στο βουνό υπάρχουν οι κορυφές Κορακιάς στα 736 μέτρα που ήταν Μινωϊκός τόπος λατρείας απο τα αρχαία χρόνια και η Κυριμιανού στα 805 μέτρα που ήταν οικισμός των αρχαίων Κρητών ανάμεσα στο 12ο και στον 8ο αιώνα π.Χ.

Ο ορεινός όγκος των Λευκών Ορέων εκτείνεται και ανατολικότερα από τα Σφακιά, στα νότια του Νομού Ρεθύμνης, δημιουργώντας μια μικρή οροσειρά παράλληλη προς την παράλια ζώνη του νομού που συμπεριλαμβάνει τις κύριες κορυφές *Κρυονερίτη* και *Κουρούπα*. Στα νοτιοανατολικά του βουνού βρίσκεται το γνωστό Κουρταλιώτικο φαράγγι και στα βορειοδυτικά το Φαράγγι του Κοτσυφού. Στη κορυφή της Κουρούπας βρίσκεται μία κεραία τηλεπικοινωνιών και ο σύγχρονος ναός του *Αγίου Πνεύματος* (Δευτέρα της Πεντηκοστής), που κτίστηκε σε αντικατάσταση του παλαιού ομώνυμου ναού, που βρίσκεται λίγα μέτρα μακρύτερα, μισογκρεμισμένος. Η κορυφή είναι προσβάσιμη από δύο χωματόδρομους οι οποίοι στα μισά της διαδρομής ενώνουν μεταξύ τους. Ο ένας ξεκινάει από το χωριό Ατσιπάδες στη βόρεια πλευρά του βουνού και ο άλλος λίγο πιο χαμηλά απο το χωριο Κοξαρέ επίσης στη βόρεια πλευρά του βουνού. Στη νότια πλευρά βρίσκονται τα χωριά Ασώματος, Μαριού και Μύρθιος ενώ στη βορειοδυτική ο οικισμός Κάνεβος. Απο τη κορυφή ο επισκέπτης έχει θέα προς το Λιβυκό πέλαγος, όλο το νότιο Ρέθυμνο και τα Σφακιά.

Η περιοχή αυτή στα νότια παράλια του Νομού Ρεθύμνου, είναι πολύ σημαντική για τη διατήρηση του Γυπαετού αφού εδώ αναπαράγεται ένα από τα τέσσερα τελευταία αναπαραγωγικά ζευγάρια τόσο της Κρήτης όσο και των Βαλκανίων. Εδώ βρίσκουν εξάλλου καταφύγιο κι άλλα είδη προτεραιότητας όπως τα Όρνια (15 αναπαραγωγικά ζευγάρια), ο Χρυσαετός (ένα ζευγάρι) και ο Σπιζαετός (ένα ζευγάρι). Η σημασία της περιοχής για τα αρπακτικά εξηγείται κι από τη γεωγραφική της θέση αφού η Κουρούπα είναι συνδετικός κρίκος ανάμεσα στα βουνά των Λευκών Ορέων (ως τελευταίο παρακλάδι στο Ν. Ρεθύμνης) και εκείνων της Κεντρικής και ΝοτιοΑνατολικής Κρήτης (Ψηλορείτης και Κέδρος).

Κατηγορία:Βουνά της Κρήτης
Λίο ΜακΚάρεϊ

Ο **Λίο ΜακΚάρεϊ** (*Thomas Leo McCarey*, 3 Οκτωβρίου 1898 - 5 Ιουλίου 1969) ήταν Αμερικανός σκηνοθέτης, σεναριογράφος και παραγωγός ταινιών βραβευμένος με Όσκαρ Σκηνοθεσίας για τις ταινίες *[[Διαζύγιο με προθεσμία]] (The Awful Truth, 1937)* και *[[Ο Δρόμος της Αγάπης]] (Going My Way, 1944)*. Ο ΜακΚάρεϊ στην πολύχρονη καριέρα του γύρισε 200 περίπου ταινίες από τις οποίες, πέρα από τις προαναφερθείσες, οι σημαντικότερες είναι: *Σούπα πάπιας (Duck Soup, 1933)*, *Τόπο στα νιάτα (Make Way for Tomorrow, 1937)*, *[[Ο πόνος της αγάπης]] (Love Affair, 1939)*, *Ποιαν απ' τις Δυο; (My Favorite Wife, 1940)*, *[[Οι καμπάνες της Αγίας Μαρίας]] (The Bells of St. Mary's, 1945)* και *[[Μεγάλε μου Έρωτα]] (An Affair To Remember, 1957)*. 

Παρά το γεγονός ότι ο σκηνοθέτης σκηνοθετούσε ως επί το πλείστον σοφιστικέ κωμωδίες κατά τη δεκαετία του '30, την επόμενη δεκαετία μεταπήδησε στις ταινίες με κοινωνικά και θρησκευτικά μηνύματα, διαπρέποντας και στα δυο είδη. Ο ΜακΚάρεϊ ήταν ένας από τους δημοφιλέστερους σκηνοθέτες κωμωδίας κατά τα χρόνια πριν τον Β' Παγκόσμιο Πόλεμο. 

## Παραπομπές


Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Βραβευμένοι με Όσκαρ Καλύτερης Ιστορίας
Κατηγορία:Αμερικανοί σκηνοθέτες κινηματογράφου
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
NGC 4102

thumb|right|250px|Ο NGC 4102
Ο **[[Νέος Γενικός Κατάλογος|NGC]] 4102** είναι ενδιάμεσος σπειροειδής γαλαξίας στον αστερισμό Μεγάλη Άρκτο. Εντός του βρίσκεται περιοχή LINER καθώς και περιοχή γέννησης νέων άστρων. Η δεύτερη έχει διάμετρο 1.000 ετών φωτός και περιέχει περίπου τρία δισεκατομμύρια ηλιακές μάζες.

## Παραπομπές

## Αναφορές

## Εξωτερικοί σύνδεσμοι
* 

4102
38392
07096
Κατηγορία:Σπειροειδείς γαλαξίες
Κατηγορία:Μεγάλη Άρκτος
Κατηγορία:Γαλαξίες LINER
Κατηγορία:Ομάδα γαλαξιών Μ109
Εψιμιά Πάτμου

Η **Εψιμιά** είναι περιοχή της Πάτμου.

## Ονομασία
Η Εψιμιά έλαβε το όνομα της από το ομώνυμο εκκλησάκι της Παναγίας που βρίσκεται στην περιοχή.

### Ετυμολογία
Σύμφωνα με μια εκδοχή, ο όρος Εψιμιά προέρχεται από την τοπική πατμιακή (πατινιώτικη) διάλεκτο, όπου σημαίνει καλλιέργεια.

## Παραπομπές


## Δείτε επίσης
* Πάτμος

Κατηγορία:Γεωγραφία της Πάτμου
NGC 6604

thumb|right|245px|Το ανοικτό αστρικό σμήνος NGC 6604
Το **NGC 6604** είναι ανοικτό σμήνος τύπου I3p, το οποίο απέχει περίπου 5.500 έτη φωτός από το Ηλιακό Σύστημα και βρίσκεται στον αστερισμό Όφι. Το ανακάλυψε ο αστρονόμος Ουίλιαμ Χέρσελ στις 15 Ιουλίου 1826.

## Παραπομπές


## Αναφορές

## Εξωτερικοί σύνδεσμοι
* 

6604
Κατηγορία:Ανοικτά σμήνη
Κατηγορία:Όφις (αστερισμός)
Γκι Παρμελέν

Ο **Γκι Παρμελέν** (Guy Parmelin, 9 Νοεμβρίου 1959 -) είναι Ελβετός πολιτικός,  πρόεδρος για το 2021 και το 2026 και μέλος του Ελβετικού Λαϊκού Κόμματος. . Υπηρέτησε επίσης ως Αντιπρόεδρος της Ελβετικής Συνομοσπονδίας για το 2020.

Ασχολείται με το εμπόριο και την καλλιέργεια αμπελιών. Εξελέγη στο Εθνικό Συμβούλιο από το 2003. Στις 9 Δεκεμβρίου 2015 εξελέγη από την Ομοσπονδιακή Συνέλευση στο Ομοσπονδιακό Συμβούλιο στη θέση της Εβελίνε Βίντμερ-Σλουμφ.

## Ελβετικό Ομοσπονδιακό Συμβούλιο
Έπειτα από τη μεγάλη νίκη που κατήγαγε το Ελβετικό Λαϊκό Κόμμα (SVP) με ποσοστό άνω του 29% στις γενικές εκλογές του 2015, το μέλος του Ομοσπονδιακού Συμβουλίου  Εβελίνε Βίντμερ-Σλουμφ ανακοίνωσε ότι δεν θα διεκδικούσε την επανεκλογή της στο Συμβούλιο. Η Σλουμφ είχε αποπεμφθεί από το SVP λίγο μετά την εκλογή της και στη συνέχεια ίδρυσε το Συντηρητικό Δημοκρατικό Κόμμα.

Ο Παρμελέν είναι το πρώτο μέλος του Ομοσπονδιακού Συμβουλίου που είναι και μέλος του SVP από το γαλλόφωνο τμήμα της Ελβετίας.

Επιλέχθηκε ως επικεφαλής του  Ομοσπονδιακού Τμήματος Άμυνας, Πολιτικής Προστασίας και Αθλητισμού, αντικαθιστώντας τον Ουέλι Μάουρερ, ο οποίος ανέλαβε επικεφαλής του Ομοσπονδιακού Τμήματος των Οικονομικών. Στο τμήμα Άμυνας υπηρέτησε ως τις 31 Δεκεμβρίου 2018. Στη συνέχεια έγινε επικεφαλής του Ομοσπονδιακού Τμήματος Οικονομίας, Παιδείας και Έρευνας, αναλαμβάνοντας καθήκοντα την 1η Ιανουαρίου 2019.

Τον Δεκέμβριο του 2019 εξελέγη Αντιπρόεδρος της Ελβετικής Συνομοσπονδίας για το έτος 2020. Στις 9 Δεκεμβρίου 2020 ο Παρμελέν εξελέγη Πρόεδρος της Ελβετικής Συνομοσπονδίας για το 2021. Ορκίστηκε πρόεδρος την 1η Ιανουαρίου 2021.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Ελβετικής Συνομοσπονδίας
Κατηγορία:Ηγέτες εν ενεργεία
Ένωση Ποδοσφαιρικών Σωματείων Δράμας

Η **Ένωση Ποδοσφαιρικών Σωματείων Δράμας** (**Ε.Π.Σ.Δ.**) είναι το όργανο διοίκησης του ποδοσφαίρου στον Νομό Δράμας. Εδρεύει στη Δράμα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή των τοπικών πρωταθλημάτων και του Κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν τον Νομό Δράμας σε εθνικό επίπεδο.

## Ιστορία
Προγενέστερή της ήταν η Ένωση Ποδοσφαιρικών Σωματείων Ανατολικής Μακεδονίας (Ε.Π.Σ.Α.Μ.), η οποία ήταν υπεύθυνη για το άθλημα στους Νομούς Καβάλας και Δράμας. Το 1963, τα σωματεία του Νομού Δράμας διαχωρίστηκαν από την Ε.Π.Σ. Ανατολικής Μακεδονίας, οπότε και προέκυψε η Ένωση Ποδοσφαιρικών Σωματείων Δράμας. 

## Πρωταθλήματα

Ο πρωταθλητής της Α΄ Κατηγορίας Ε.Π.Σ. Δράμας παίρνει απευθείας την άνοδο στην Γ΄ Εθνική Κατηγορία. Η δομή των πρωταθλημάτων της Ε.Π.Σ. Δράμας είναι η εξής:
* Α΄ Κατηγορία
* Β΄ Κατηγορία
** Α΄ Όμιλος
** Β΄ Όμιλος

### Πρωταθλητές

Πηγή: Ε.Π.Σ. Δράμας

## Κύπελλο

Στον θεσμό του Κυπέλλου συμμετέχουν τα σωματεία της Ε.Π.Σ. Δράμας. Ο κυπελλούχος της Ε.Π.Σ. Δράμας προκρίνεται στο Κύπελλο Ερασιτεχνών.

### Κυπελλούχοι

Πηγή: Ε.Π.Σ. Δράμας

### Τελικοί

Πηγή: Ε.Π.Σ. Δράμας

### Κύπελλο Περιφέρειας
#### Θράκης και Κεντρικής-Ανατολικής Μακεδονίας
Αποτελούσε την προκριματική φάση του Κυπελλου Ελλαδος. Ο τροπαιούχος μαζί με το Κύπελλο της Περιφέρειας έπαιρνε και το εισιτήριο για την επόμενη πανελλαδική φάση. 
Η Ένωση Ποδοσφαιρικών Σωματείων Ανατολικής Μακεδονίας ως διοργανώτρια αρχή, ήταν υπεύθυνη για τη διεξαγωγή του πρωταθλήματος στο νομό Καβάλας και στο νομό Δράμας. 

**Σημείωση 1:** H διοργάνωση 1940-41 διακόπηκε.

#### Κύπελλο Ανατολικής Μακεδονίας
Συμμετείχαν ομάδες Δράμας και Καβάλας και από το 1949 και των Σερρών. Αποτελούσε την προκριματική φάση του Κυπελλου Ελλαδος. Ο τροπαιούχος μαζί με το Κύπελλο της Περιφέρειας έπαιρνε και το εισιτήριο για την επόμενη πανελλαδική φάση. Η Περιφέρεια χωρίστηκε σε Θράκη, Κεντρική και Ανατολική Μακεδονία το 1948.

## Σούπερ Καπ

Το Σούπερ Kαπ Δράμας είναι ποδοσφαιρικός αγώνας ανάμεσα στον πρωταθλητή και στον κυπελλούχο της προηγούμενης αγωνιστικής περιόδου.  

### Τελικοί

## Μικτές Ομάδες
### Τίτλοι – Διακρίσεις
* Κύπελλο Περιφερειών ποδοσφαίρου ανδρών: 
** Φιναλίστ: 2004
* Πανελλήνιο πρωτάθλημα Προεπιλογής Εθνικών ομάδων Παίδων: 
** Φιναλίστ: 2007

## Το δυναμικό της Ε.Π.Σ. Δράμας

## Παραπομπές


## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στη Δράμα
Αϊτινές προεδρικές εκλογές 2015

**Προεδρικές εκλογές** διεξήχθησαν στην Αϊτή στις 25 Οκτωβρίου 2015, παράλληλα με τις τοπικές εκλογές και τον δεύτερο γύρο των βουλευτικών εκλογών. Ο απερχόμενος πρόεδρος Μισέλ Μαρτελί δεν μπορούσε να συμμετάσχει με βάση το σύνταγμα της χώρας. Καθώς δεν υπήρξε κάποιος από τους υποψηφίους που να έχει την πλειοψηφία στον πρώτο γύρο, χρειάστηκε και δεύτερος γύρος. Στις 22 Δεκεμβρίου 2015 η Κεντρική Εφορευτική Επιτροπή ανακοίνωσε την επ' αόριστο αναβολή του δευτέρου γύρου. Ωστόσο, την πρώτη ημέρα του 2016 ο πρόεδρος Μαρτελί ανακοίνωσε ότι ο δεύτερος γύρος θα διεξαγόταν στις 17 Ιανουαρίου, όμως στις 7 Ιανουαρίου ο πρόεδρος άλλαξε την ημερομηνία σε 24 Ιανουαρίου. Στις 20 Ιανουαρίου ο υποψήφιος Ζιντ Σελεστέν σε δήλωσή του χαρακτήρισε "προδότη του έθνους, οποιοδήποτε πρόσωπο πάρει μέρος στον δεύτερο γύρο της 24ης Ιανουαρίου". Εξαιτίας των επεισοδίων που σημειώθηκαν και της εκλογικής βίας στις 22 Ιανουαρίου αποφασίστηκε από την Κεντρική Εφορευτική Επιτροπή η εκ νέου αναβολή του 2ου γύρου. Αντίθετα, ο πρόεδρος Μαρτελί επιβεβαίωσε σε ομιλία του στις 21 Ιανουαρίου ότι ο δεύτερος γύρος θα διεξαγόταν κανονικά.

Αργότερα η διεξαγωγή του δεύτερου γύρου ορίστηκε για τις 24 Απριλίου 2016, όμως αναβλήθηκαν τελικά επ' αόριστον, χωρίς να δοθεί ημερομηνία για τη διεξαγωγή δευτέρου γύρου. Τελικά εξελέγη από το Κοινοβούλιο μεταβατικός πρόεδρος ο Ζοσελέρμ Πριβέρ τον Φεβρουάριο του 2016 και εκείνος υπηρέτησε ως πρόεδρος μέχρι την ανάληψη του νικητή των εκλογών του Νοεμβρίου του 2016.

## Πλαίσιο
Αρχικά είχαν κατέλθει στις εκλογές 70 υποψήφιοι, συμπεριλαμβανομένων και 6 γυναικών. Δύο από τους υποψηφίους πήραν μέρος ως ανεξάρτητοι, οι Μάριο Αντρεζόλ και Ντιονί Μονεστίμ.  Η τελική λίστα περιελάμβανε 58 υποψηφίους και ανακοινώθηκε στις 12 Ιουνίου. Λίγο μετά αφαιρέθηκαν από τη λίστα άλλοι 2 υποψήφιοι και έτσι ο συνολικός τους αριθμός έφτασε τους 56 που κατήλθαν στις εκλογές.

## Αποτελέσματα
Σύμφωνα με τα πρώτα αποτελέσματα που εκδόθηκαν από το προσωρινό εκλογικό συμβούλιο, ο Ζοβενέλ Μοΐζ (Jovenel Moïse) προηγήθηκε με 32,81% των ψήφων έναντι 25,27% για τον Ζιντ Σελεστίν (Jude Célestin).
Τα αποτελέσματα δημοσιοποιήθηκαν στις 25 Οκτωβρίου 2015, όμως ο Σελεστίν δεν τα αναγνώρισε. Τη διαδικασία επέκριναν και 4 άλλοι υποψήφιοι. Σε κοινή δήλωσή τους ανέφεραν ότι τα αποτελέσματα ήταν “αντιδημοκρατικά” και ζήτησαν να γίνει σεβαστή η ψήφος του λαού. Οι υποστηρικτές του Σελεστίν κατέβηκαν στους δρόμους, μαζί με υποστηρικτές του Ζαν Σαρλ Μοΐζ με την *Πλατφόρμα Pitit Desalin* και οι υποστηρικτές του Φανμί Λαβαλάς (κόμματος του πρώην προέδρου Ζαν Μπερτράν Αριστίντ) επίσης κατήγγειλαν τη διαδικασία των εκλογών και δεν αναγνώρισαν το αποτέλεσμά τους. Η αστυνομία προέβη σε συλλήψεις διαδηλωτών.

## Παραπομπές


2015
Κατηγορία:Εκλογές του 2015
Κορώνα ή Γράμματα

Η ταινία με τίτλο **Κορώνα ή Γράμματα** είναι Γουέστερν - σπαγγέτι, Ιταλοβρετανικής συμπαραγωγής, έτους 1969 και διάρκειας 95min.

## Υπόθεση
Η Shanda, αρτίστα των sallon, χρεώνεται άδικα τη δολοφονία του τραπεζίτη Burton. Για να την σώσει από το λιντσάρισμα, ο Σερίφης της Plata City την στέλνει εξορία στο Phoenix. Κατά τη διάρκεια του ταξιδιού προς το Phoenix οι δύο άντρες στους οποίους την έχει εμπιστευτεί ο Σερίφης, με την βοήθεια ενός ακόμα, την βιάζουν και την αφήνουν στην έρημο, σίγουροι πως είναι νεκρή. Την βρίσκει όμως ο Black Talisman, ένας παράνομος, και την παίρνει μαζί του στο κρησφύγετό του, την περιθάλπει μέχρι να γίνει καλά, και έπειτα, αφού ακούει την ιστορία της, αποφασίζει να πάρει εκδικηθεί και να καθαρίσει το όνομά της…
## Συντελεστές
*Πρωταγωνιστούν: Έντβιτζε Φένεκ, John Ericson, Franco Lantieri, Spela Rozin, Daniela Surina, Dada Gallotti, Loris Gizzi  
*Σενάριο - Σκηνοθεσία: Piero Pierotti

## Παραπομπές


Κατηγορία:Ταινίες του 1969
Κατηγορία:Ταινίες γουέστερν
Κατηγορία:Ιταλόφωνες ταινίες
Μοχάμεντ Ντίριγιε Αμπντουλαχί

Ο **Μοχάμεντ Ντίριγιε Αμπντουλαχί** (σομαλικά: *Maxamed Diriye Abdullahi*, ) είναι ένας Καναδοσομαλός συγγραφέας, γλωσσολόγος, μεταφραστής και ακαδημαϊκός.

## Βιογραφία
Γεννήθηκε το 1958 στη Σομαλία. Πριν μεταναστεύσει στον Καναδά, εργαζόταν ως δημοσιογράφος. Αποφοίτησε με πτυχίο στη γαλλική γλώσσα ως δεύτερη γλώσσα διδασκαλίας στο *Université de Franche-Comté* στο Μπεζανσόν της Γαλλίας. Απέκτησε μεταπτυχιακό και διδακτορικό τίτλο στη γλωσσολογία από το Πανεπιστήμιο του Μόντρεαλ. Σήμερα είναι καθηγητής γλωσσολογίας στο ίδιο πανεπιστήμιο, ενώ εργάζεται παράλληλα ως ελεύθερος επαγγελματίας μεταφραστής και πάροχος υπηρεσιών συμβούλου γλωσσών.

Μιλάει άριστα την σομαλική γλώσσα, η οποία είναι και μητρική του, την αραβική, την αγγλική και τη γαλλική. Βασικοί ερευνητικοί τομείς στους οποίους δραστηριοποιείται είναι οι αφροασιατικές γλώσσες γενικότερα, με προτίμηση στομ κλάδος των κουσιτικών γλωσσών, στη σομαλική ιστορία και γλώσσα, καθώς και στον σομαλικό πολιτισμό. Έχει γράψει πολλά βιβλία και επιστημονικά άρθρα,  με σημαντικότερο το έργο *"Culture and Customs of Somalia"* (μτφ. *Πολιτισμός και παραδόσεις της Σομαλίας*), όπου μεταξύ άλλων ασχολείται με τις φυσικές καταβολές του λαού της Σομαλίας.

## Βιβλιογραφία
### Κύριες εκδόσεις
*Abdullahi, Mohamed Diriye, *Culture and Customs of Somalia*, (Greenwood Publishing Group: 2001). ISBN 0-313-31333-4 ISBN 9780313313332
*Abdullahi, Mohamed Diriye, *Parlons somali (French Edition)*, (L'Harmattan: 1996). ISBN 2-7384-4898-4 ISBN 978-2738448989
*Abdullahi, Mohamed Diriye, *Fiasco in Somalia: US-UN intervention*, (Africa Institute of South Africa: 1995). ISBN 0-7983-0125-2 ISBN 978-0798301251

### Κύριες δημοσιεύσεις
**Is Somali a Tone Language?* -- Δημοσίευση στην οποία αναφέρει ότι η σομαλική γλώσσα δεν είναι τονική γλώσσα.
**The Evolution and Meaning of the Cardinal Directions in Somali* --  Δημοσίευση στην οποία περιγράφει πως τα σομαλικά ονόματα για τα τέσσερα σημεία του ορίζοντα μεταλλάχθηκαν στη διάρκεια των αιώνων.
**The Diachronic Development of the Progressive in Somali* -- Δημοσίευση στην οποία αναφέρεται στη σύνταξη του εξακολουθητικού χρόνου στη σομαλική γλώσσα.

### Διδακτορική διατριβή
**Le somali, dialectes, et histoire* -- Η εξέταση, η ανάλυση και η ταξινόμηση των γλωσσικών τύπων που ομιλούνται στη Σομαλία και που συλλογικά ονομάζουμε "σομαλικά".

## Σημειώσεις


## Πηγές
*Mohamed Diriye Abdullahi's, προσωπική ιστοσελίδα
*Abdullahi, Mohamed Diriye, *Culture and Customs of Somalia*, (Greenwood Publishing Group: 2001).

## Εξωτερικοί σύνδεσμοι
*Προσωπική ιστοσελίδα
*Σελίδα για τη μετάφραση της σομαλικής - Διαχειριζόμενη από τον συγγραφέα και γλωσσολόγο.

Κατηγορία:Σομαλοί συγγραφείς
Κατηγορία:Σομαλοί γλωσσολόγοι
Μια Ιδανική Περιπέτεια

Η ταινία με τον τίτλο **Μια Ιδανική Περιπέτεια** είναι κωμωδία ιταλικής παραγωγής, έτους 1982, διάρκειας 92min, (πρωτότυπος τίτλος: *Sballato, gasato, completamente fuso*)
## Υπόθεση
Σε έναν ρόλο που της ταιριάζει γάντι, η Edwige Fenech υποδύεται μια φεμινίστρια δημοσιογράφο της La Setimata, η οποία έχει βαρεθεί να την βλέπουν οι άντρες συνάδελφοί της απλά σαν μια ελκυστική γυναίκα. Προκειμένου να αποδείξει την αξία της, η Patricia (*Edwige Fenech*) στοιχηματίζει με τον εκδότη τής εφημερίδας Tozatti (*Enrico Maria Salerno*) ότι εάν αποτύχει να του παραδώσει ένα ποιοτικό άρθρο, θα πέσει στο κρεβάτι μαζί του.
## Συντελεστές
Πρωταγωνιστούν: Έντβιτζε Φένεκ, Diego Abatantuono, Liù Bosisio, Enrico Maria Salerno, Mauro Di Francesco, Cinzia de Ponti

Σενάριο: Cesare Frugoni, Steno, Enrico Vanzina

Σκηνοθεσία: Steno
Κατηγορία:Ιταλικές ταινίες της δεκαετίας 1980
Κατηγορία:Ταινίες του 1982
Κατηγορία:Ιταλικές κωμικές ταινίες
Κατηγορία:Ταινίες σε σκηνοθεσία Στένο
Κατηγορία:Ιταλόφωνες ταινίες
Ένωση Ποδοσφαιρικών Σωματείων Έβρου

Η **Ένωση Ποδοσφαιρικών Σωματείων Έβρου** (**Ε.Π.Σ.Ε.**) είναι το όργανο διοίκησης του ποδοσφαίρου στον Νομό Έβρου. Ιδρύθηκε το 1969, εδρεύει στην Αλεξανδρούπολη και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή των τοπικών πρωταθλημάτων και του Κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν τον Νομό Έβρου σε εθνικό επίπεδο.

## Ιστορία
Η Ένωση Ποδοσφαιρικών Σωματείων Έβρου συστάθηκε το 1969, έπειτα από την απόσχιση των σωματείων του Νομού Έβρου από την Ένωση Ποδοσφαιρικών Σωματείων Θράκης.

## Πρωταθλήματα

Η δομή των πρωταθλημάτων της Ε.Π.Σ. Έβρου είναι η εξής:
* Α΄ Κατηγορία
* Β΄ Κατηγορία

### Πρωταθλητές

### Επίδοση ανά σύλλογο

## Κύπελλο

Στον θεσμό του Κυπέλλου συμμετέχουν τα σωματεία της Ε.Π.Σ. Έβρου.

### Κυπελλούχοι

### Επίδοση ανά σύλλογο

### Τελικοί
    
    
1 Την περίοδο 2019–20 η διοργάνωση του κυπέλλου διεκόπη λόγω της πανδημίας του κορωνοϊού. Μέσω της διαδικασίας της κλήρωσης μεταξύ των εναπομείναντων ομάδων, Α.Ε. Διδυμοτείχου, Γ.Σ. Ένωση Οινόης, Εθνικός Νεοχωρίου, Π.Σ. Ένωση Αλεξανδρούπολης, Ιπποκράτης Αλεξανδρούπολης, Ατρόμητος Άβαντας και Ακρίτας Δαδιάς, αναδείχθηκε το ζευγάρι του τελικού και η κυπελλούχος ομάδα, **[[Α.Ε. Διδυμοτείχου]]** που την επόμενη σεζόν συμμετείχε στο Κύπελλο Ελλάδας.2 Την περίοδο 2020–21 η διοργάνωση του κυπέλλου, όπως και τα τοπικά πρωταθλήματα, διακόπηκαν λόγω νέας έξαρσης της πανδημίας του κορωνοϊού. Κατόπιν αποφασίστηκε η οριστική τους ματαίωση, θεωρούμενα ως μη γενόμενα.

*Πηγή:*ΟΙ 43 ΤΕΛΙΚΟΙ ΤΟΥ ΚΥΠΕΛΛΟΥ ΕΠΣ ΕΒΡΟΥ (1978-2018)

### MVP τελικών

## Το δυναμικό της Ε.Π.Σ. Έβρου

## Παραπομπές


## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στον Έβρο
NGC 4666

thumb|right|245px|Ο σπειροειδής γαλαξίας NGC 4666
Ο **NGC 4666** είναι σπειροειδής γαλαξίας στον αστερισμό Παρθένο. Είναι αξιοσημείωτος εξαιτίας του εξαιρετικά υψηλού ρυθμού γενέσεως νέων αστέρων, που δημιουργεί ασυνήθιστο «υπεράνεμο» (superwind) αερίων. Τα αέρια αυτά δεν είναι ορατά στο ορατό φως, όμως είναι εύκολα ανιχνεύσιμα στις ακτίνες Χ.Σχετικές παρατηρήσεις έχει κάνει το διαστημικό τηλεσκόπιο *[[XMM-Newton]]* της ESA. υπερκαινοφανής τύπου Ia ανιχνεύθηκε στον NGC 4666 στις 9 Δεκεμβρίου 2014.

## Παραπομπές


## Αναφορές

## Εξωτερικοί σύνδεσμοι
* 

4666
07926
42975
Κατηγορία:Σπειροειδείς γαλαξίες
Κατηγορία:Παρθένος (αστερισμός)
Μοναρχία του Λίχτενσταϊν

Ο **Κυρίαρχος Πρίγκιπας του Λίχτενσταϊν** είναι ο μονάρχης και ο ανώτατος άρχοντας του Λίχτενσταϊν. Η Πριγκιπική Οικογένεια του Λίχτενσταϊν, χάριν της οποίας ονομάστηκε το Πριγκιπάτο το 1719, πήρε το όνομά της από το Κάστρο του Λίχτενσταϊν που κατείχε στην Κάτω Αυστρία.

## Ιστορία
Μέσω στους αιώνες η δυναστεία απέκτησε μεγάλη εδάφη, κυρίως στη Μοραβία, την Κάτω Αυστρία, την Σιλεσία και την Στυρία. Εν τούτοις σε όλες τις περιπτώσεις, αυτά τα εδάφη διατηρήθηκαν ως φέουδα εντός της Αυτοκρατορίας των Αψβούργων, τους οποίους υπηρέτησαν διάφοροι πρίγκιπες του Λίχτενσταϊν.

Το 1699 και το 1712 η οικογένεια απέκτησε από τους Κόμητες του Βάλντμπουργκ-Τσάιλ-Χοένεμ τις μικρές περιοχές Σέλενμπεργκ και Βαντούζ. Με αυτόν τον τρόπο, στις 23 Ιανουαρίου 1719, ο Αυτοκράτορας Κάρολος ΣΤ΄ της Αγίας Ρωμαϊκής Αυτοκρατορίας ονόμασε τα εδάφη αυτά *Πριγκιπάτο* και τους έδωσε το όνομα *Λίχτενσταϊν*. Η οικογένεια, ωστόσο, δεν κατοίκισε μόνιμα στο Λίχτενσταϊν, παρά μόνο το 1938, όταν πλέον δεν υπήρχε ούτε η Αγία Ρωμαϊκή Αυτοκρατορία, ούτε η Γερμανική Αυτοκρατορία.

## Εξουσίες
Ο Πρίγκιπας του Λίχτενσταϊν έχει ευρείες εξουσίες, που περιλαμβάνουν το διορισμό των δικαστών, την απόλυση των υπουργών ή της κυβέρνησης, το δικαίωμα της αρνησικυρίας και την κλήση σε δημοψήφισμα. Χαρακτηριστικό παράδειγμα είναι το δημοψήφισμα που πραγματοποιήθηκε το 2003 για την αναθεώρηση του Συντάγματος του Λίχτενσταϊν, σύμφωνα με το οποίο ο Πρίγκιπας μπορεί να ακυρώσει ένα νομοσχέδιο, όχι όμως νομοσχέδιο που αφορά το πολιτειακό καθεστώς.
 Ο Πρίγκιπας είχε δηλώσει προηγουμένως ότι σε περίπτωση που το δημοψήφισμα έφερνε μείωση των εξουσιών ήταν διατεθειμένος να εξοριστεί στην Αυστρία. Το 2012 με νέο δημοψήφισμα το εκλογικό σώμα απέρριψε με ποσοστό 76% την αφαίρεση του δικαιώματος αρνησικυρίας του Πρίγκιπα.

## Τίτλοι
Σύμφωνα με την δυναστική νομοθεσία, ο μονάρχης φέρει τους ακούλουθους τίτλους:
*Κυρίαρχος Πρίγκιπας του Λίχτενσταϊν, Δούκας του Τροπάου και του Γιάγκερντορφ, Κόμης του Ρίτμπεργκ και Επικεφαλής του Οίκου του Λίχτενσταϊν*.

## Σημαίες

## Δείτε επίσης
*Κατάλογος Πριγκίπων του Λίχτενσταϊν

## Παραπομπές


Λιχτενσταιν
Λιχτενσταιν
NGC 6642

thumb|right|250px|Το σφαιρωτό αστρικό σμήνος NGC 6642
Το **NGC 6642** είναι σφαιρωτό σμήνος το οποίο απέχει περίπου 26.400 έτη φωτός από το Ηλιακό Σύστημα και βρίσκεται στον αστερισμό Τοξότη.
Το συγκεκριμένο σμήνος είναι γνωστό πως έχει λίγους αστέρες μικρής μάζας. 

## Παραπομπές


## Αναφορές

## Εξωτερικοί σύνδεσμοι
* 

6642
Κατηγορία:Τοξότης (αστερισμός)
Κατηγορία:Σφαιρωτά σμήνη
NGC 1483

Ο **[[Νέος Γενικός Κατάλογος|NGC]] 1483** είναι ραβδωτός σπειροειδής γαλαξίας στον αστερισμό Ωρολόγιον. Ανήκει στην ομάδα γαλαξιών Δοράδος και ανακαλύφθηκε από τον αστρονόμο Τζέιμς Ντάνλοπ (James Dunlop) στις 2 Σεπτεμβρίου 1826. Ο NGC 1483 έχει λαμπρή κεντρική περιοχή και βραχίονες με διακριτές περιοχές γενέσεως νέων αστέρων.

## Παραπομπές


## Αναφορές

## Εξωτερικοί σύνδεσμοι
* 

1483
14022
Κατηγορία:Ωρολόγιον (αστερισμός)
Κατηγορία:Ραβδωτοί σπειροειδείς γαλαξίες
NGC 3259

Ο **[[Νέος Γενικός Κατάλογος|NGC]] 3259** είναι ραβδωτός σπειροειδής γαλαξίας ο οποίος απέχει περίπου 90 εκατομμύρια έτη φωτός από το Ηλιακό Σύστημα και βρίσκεται στον αστερισμό Μεγάλη Άρκτο. Ταξινομείται ως SAB(rs)bc στο σχήμα μορφολογικής ταξινόμησης, είναι πηγή εκπομπής ακτίνων Χ και έχει ενεργό πυρήνα τύπου Σίφερτ 2.

## Παραπομπές

## Αναφορές

## Εξωτερικοί σύνδεσμοι
* 

3259
31145
05717
Κατηγορία:Ραβδωτοί σπειροειδείς γαλαξίες
Κατηγορία:Μεγάλη Άρκτος
NGC 4980

thumb|right|250px|Ο σπειροειδής γαλαξίας NGC 4980
Ο **NGC 4980** είναι σπειροειδής γαλαξίας στον αστερισμό Ύδρα. Απέχει περίπου 55 εκατομμύρια έτη φωτός από το Ηλιακό Σύστημα. Το σχήμα του είναι ελαφρώς παραμορφωμένο κάτι που συνήθως οφείλεται σε πρόσφατη βαρυτική αλληλεπίδραση με άλλον γαλαξία, αλλά στην προκειμένη περίπτωση αυτό είναι μάλλον απίθανο διότι δεν υπάρχουν άλλοι γαλαξίες πλησίον του.

## Αναφορές

## Εξωτερικοί σύνδεσμοι
* 

Κατηγορία:Ύδρα (αστερισμός)
Κατηγορία:Σπειροειδείς γαλαξίες
4980
45596
NGC 2257

thumb|right|250px|Το σφαιρωτό σμήνος NGC 2257
Το **[[Νέος Γενικός Κατάλογος|NGC]] 2257** είναι σφαιρωτό σμήνος στον αστερισμό Δοράδα. Βρίσκεται στα όρια του Μεγάλου Νέφους του Μαγγελάνου.

## Αναφορές

## Εξωτερικοί σύνδεσμοι
* 

2257
Κατηγορία:Σφαιρωτά σμήνη
Κατηγορία:Δοράς (αστερισμός)
Κατηγορία:Μέγα Νέφος του Μαγγελάνου
NGC 6503

thumb|right|250px|<center>Ο γαλαξίας NGC 6503</center>
Ο **NGC 6503** είναι νάνος σπειροειδής γαλαξίας στον αστερισμό Δράκοντα. Βρίσκεται στις παρυφές μιας πελώριας άδειας περιοχής του διαστήματος που ονομάζεται Τοπικό Κενό (Local Void). Ο γαλαξίας έχει διάμετρο περίπου 30.000 ετών φωτός και απέχει περίπου 17 εκατομμύρια έτη φωτός από το Ηλιακό Σύστημα. Στις λαμπρές μπλε περιοχές του γεννιούνται νέοι αστέρες, ενώ στις σπείρες και στο κέντρο του υπάρχουν σκουρόχρωμα καφέ νέφη σκόνης.

## Παραπομπές


## Αναφορές

## Εξωτερικοί σύνδεσμοι
* 

6503
60921
11012
Κατηγορία:Νάνοι γαλαξίες
Κατηγορία:Δράκων (αστερισμός)
Λι Χαρλάιν

Ο **Λι Χαρλάιν** (αγγλικά: *Leigh Adrian Harline*, 26 Μαρτίου 1907 - 10 Δεκεμβρίου 1969) ήταν Αμερικανός συνθέτης μουσικής ταινιών και στιχουργός. Οι γονείς του ήταν σουηδικής καταγωγής, και μόλις μετακόμισαν στις ΗΠΑ, το 1888, άλλαξαν το όνομά τους από Χάλιν (Härlin) σε Χάρλαιν. Σε ηλικία 8 ετών, βαφτίστηκε στην Εκκλησία του Ιησού Χριστού των Αγίων των Τελευταίων Ημερών. Κατόπιν σπούδασε στο Πανεπιστήμιο της Γιούτα πιάνο και όργκαν. Περί το 1928 μετακόμισε στην Καλιφόρνια, αρχικά εργαζόταν σε ραδιοφωνικούς σταθμούς, ώσπου τον προσέλαβε, λίγο αργότερα, ο Ουώλτ Ντίσνεϋ. Συμμετέχοντας σε πάνω από 50 μουσικά θέματα της εταιρείας. Μάλιστα, συμμετείχε και στην πρώτη κινηματογραφική ταινία της εταιρείας, το 1937, ''Η Χιονάτη και οι επτά νάνοι'', συνθέτοντας, μαζί με τον Φρανκ Τσόρτσιλ και τον Πολ Σμιθ, μερικά κλασσικά κομμάτια όπως το *[[Whistle While You Work]]*, το *[[Heigh-Ho]]* και το  *[[Some Day My Prince Will Come]]*.

Τρία χρόνια αργότερα έγραψε μουσική για το *[[Πινόκιο (ταινία, 1940)|Πινόκιο]]*, έργο το οποίο του έδωσε ένα Όσκαρ Καλύτερης Πρωτότυπης Μουσικής και για το τραγούδι *[[When You Wish upon a Star]]* έλαβε κι ένα Όσκαρ Καλύτερου Πρωτότυπου Τραγουδιού.  Το 1941 έφυγε από την εταιρεία και συνέχισε σε άλλες. Πέθανε στην Καλιφόρνια από επιπλοκές που είχε στον καρκίνο του οισοφάγου.

## Παραπομπές


## Εξωτερικοί σύνδεσμοι
* 
* 

Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Βραβευμένοι με Όσκαρ Καλύτερου Πρωτότυπου Τραγουδιού
Κατηγορία:Αμερικανοί συνθέτες μουσικής ταινιών
Walt Disney Animation Studios

Η **Walt Disney Animation Studios** είναι αμερικανική κινηματογραφική εταιρεία που ειδικεύεται στις ταινίες κινουμένων σχεδίων, σε μικρού μήκους ταινίες κινουμένων σχεδίων, αλλά και στην τηλεόραση. Τα κεντρικά γραφεία βρίσκονται στο Μπέρμπανκ της Καλιφόρνια, και είναι τμήμα της The Walt Disney Company.  Η εταιρεία ιδρύθηκε στις 16 Οκτωβρίου 1923. Μέχρι τώρα η εταιρεία έχει κάνει την παραγωγή σε 62 μεγάλου μήκους κινηματογραφικές ταινίες, αρχής γενομένης με το *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*, το 1937, έως το και το ''Ευχή'', το 2023.

Αρχικώς η εταιρεία — και, συγκεκριμένα το 1923 — έφερε την ονομασία **Disney Brothers Cartoon Studio**, όμως το 1929 ενσωματώθηκε με τη Walt Disney Productions και από εκεί και πέρα θα ασχολιόταν αποκλειστικά με την παραγωγή ταινιών μικρού μήκους, έως το 1934. Το 1986, όταν έγινε και αναδιάρθρωση στη Walt Disney Productions και αυτή μετονομάστηκε σε The Walt Disney Company, άλλαξε και η εταιρεία όνομα από σε **Walt Disney Feature Animation** και έγινε θυγατρική του τμήματος της πρώτης The Walt Disney Studios. Το 2006 η εταιρεία απέκτησε την τρέχουσα ονομασία της (Walt Disney Animation Studios), αφού και η εταιρεία Pixar, είχε εξαγορασθεί από την The Walt Disney Company, την ίδια χρονιά.

Η εταιρεία θεωρείται η πρεσβύτερη στον τομέα παραγωγής κινουμένων σχεδίων στην Αμερική, ενώ εξέλιξε διάφορες τεχνικές, έννοιες και αρχές, τα οποία έγιναν σίγουρες πρακτικές για το παραδοσιακό animation. Η εταιρεία, επίσης, ήταν πρωτοπόρος στην τέχνη του *storyboard*, του οποίου τεχνικές χρησιμοποιούνται ακόμα και σήμερα τόσο στις ταινίες κινουμένων σχεδίων όσο και στις ταινίες που παρέχουν πραγματικούς ηθοποιούς και καρτούν μαζί (live-action). Στον κατάλογο κινηματογραφικών ταινιών της εταιρείας βρίσκονται τα πιο γνωστά "περιουσιακά στοιχεία" της The Walt Disney Company, όπως ο Μίκι Μάους, ο Ντόναλντ Ντακ, ο Γκούφυ και ο Πλούτο, τα οποία πια έχουν γίνει οι πιο γνωστές φιγούρες της εταιρίες στη λαϊκή κουλτούρα και μασκότ της ίδιας της The Walt Disney Company.

## Κατάλογος ταινιών

## Παραπομπές


## Περαιτέρω μελέτη
* 
* 

## Εξωτερικοί σύνδεσμοι

* Επίσημη ιστοσελίδα
* Walt Disney Animation Studios στο IMDb
* Walt Disney Animation Studios στο IMDb

Κατηγορία:Αμερικανικές εταιρίες παραγωγής κινουμένων σχεδίων

Κατηγορία:Εταιρείες ιδρυθείσες το 1923
Κατηγορία:Στούντιο παραγωγής της Disney
Κατηγορία:The Walt Disney Company
Κατηγορία:The Walt Disney Studios
Πάουλ Βιλτ (Ελβετός αστρονόμος)

Ο **Πάουλ Βιλτ** (, 5 Οκτωβρίου 1925 – 2 Ιουλίου 2014) ήταν Ελβετός αστρονόμος που ανεκάλυψε πολλούς κομήτες και αστεροειδείς.

## Ζωή και έργο
Ο Βιλτ γεννήθηκε στο Βέντενσβιλ της Ελβετίας και σπούδασε μαθηματικά και φυσική στο Ελβετικό Ομοσπονδιακό Ινστιτούτο Τεχνολογίας της Ζυρίχης από το 1944 έως το 1950. Στη συνέχεια εργάσθηκε στο περίφημο Τεχνολογικό Ινστιτούτο της Καλιφόρνια (Caltech), όπου ερεύνησε γαλαξίες και υπερκαινοφανείς αστέρες με τον Φριτς Τσβίκυ από το 1951 μέχρι το 1955..

Στις 2 Οκτωβρίου 1957, ο Βιλτ πραγματοποίησε την πρώτη του ανακάλυψη κομήτη, αυτή του 1957 IX, παρατηρώντας από το Αστεροσκοπείο του Τσίμερβαλντ, κοντά στη Βέρνη.

Ο Βιλτ έγινε καθηγητής στο Πανεπιστήμιο της Βέρνης και, το 1980, διευθυντής του Αστρονομικού Ινστιτούτου του Πανεπιστημίου, παραμένοντας σε αυτή τη θέση μέχρι το 1991. Απεβίωσε στη Βέρνη σε ηλικία 88 ετών.

## Ανακαλύψεις
Επί αναρίθμητες νύχτες ο Βιλτ παρατηρούσε τα ουράνια από το Αστεροσκοπείο του Τσίμερβαλντ και ανεκάλυψε, μεταξύ άλλων:

* Τους περιοδικούς κομήτες 63P/Wild, 81P/Wild, 86P/Wild και 116P/Wild
* 94 αστεροειδείς, ανάμεσα στους οποίους τον Απολλώνειο αστεροειδή Σίσυφο και τους αστεροειδείς Αμόρ Μπελτροβάτα και Δον Κιχώτη. Ο πρώτος αστεροειδής που ανεκάλυψε ήταν ο 1657 Ρεμέρα.
* 41 υπερκαινοφανείς αστέρες, με πρώτο τον SN 1954A και τελευταίο τον SN 1994M.

Ο γνωστότερος από τους κομήτες που ανακαλύφθηκαν από τον Βιλτ είναι ο 81P/Wild, γνωστός και ως Βιλτ 2, καθώς επιλέχθηκε από τη NASA ως στόχος της διαστημικής αποστολής *[[Stardust]]*. Το μη επανδρωμένο αυτό διαστημόπλοιο εκτοξεύθηκε το 1999 και πέρασε πολύ κοντά από τον πυρήνα του κομήτη και μέσα από την ουρά του, συλλέγοντας δείγμα από τη σκόνη του το 2004. Τα δείγματα αυτά επιστράφηκαν στη Γη μέσα σε μία κάψουλα και η ανάλυση των κόκκων σκόνης παρέσχε νέα δεδομένα για την εξέλιξη του Ηλιακού Συστήματος. Σημαντικές στη βιοχημεία οργανικές χημικές ενώσεις όπως η γλυκίνη βρέθηκαν σε υλικό κομήτη για πρώτη φορά. Επιπροσθέτως, ανιχνεύθηκαν ενδείξεις για την παρουσία νερού στην υγρή κατάσταση.

## Παραπομπές


## Εξωτερικοί σύνδεσμοι

* Αστρονομικό Ινστιτούτο του Πανεπιστημίου της Βέρνης

Κατηγορία:Ελβετοί αστρονόμοι
Κατηγορία:Αστρονόμοι του 20ού αιώνα
Κώστας Καβρέντζης

Ο **Κώστας Καβρέντζης (Κωστούλας)** (1917-1948) ήταν απόφοιτος νομικής, κομμουνιστής, υπασπιστής του Άρη Βελουχιώτη, καπετάνιος του ΕΛΑΣ και του ΔΣΕ.

## Βιογραφικό

### Νεανικά χρόνια
Ο Κώστας Καβρέντζης γεννήθηκε στο Νεοχώρι Φθιώτιδας  το 1917, όπου τελείωσε το δημοτικό. Στη συνέχεια ολοκλήρωσε τις γυμνασιακές του σπουδές στη Λαμία και κατόπιν εισήχθη στη Νομική Σχολή του Πανεπιστημίου Αθηνών. Κατά τη διάρκεια των σπουδών του στην Αθήνα έγινε μέλος του ΚΚΕ. Στο αλβανικό μέτωπο, απόφοιτος όντας της νομικής, πολέμησε ως έφεδρος ανθυπολοχαγός.

### Στην Εθνική Αντίσταση
Μετά την κατάρρευση του μετώπου επέστρεψε στο χωριό του και εντάχθηκε από τους πρώτους στην αντάρτικη ομάδα του Άρη Βελουχιώτη με το ψευδώνυμο "**Κωστούλας Αγραφιώτης**", έγινε υπασπιστής του Άρη και αργότερα εντάχθηκε στον έφιππο ουλαμό του ΕΛΑΣ, στους επονομαζόμενους μαυροσκούφηδες.

Πήρε μέρος σε όλες τις μάχες στο ξεκίνημα του ΕΛΑΣ και στην επιχείρηση του Γοργοποτάμου ήταν επικεφαλής της ομάδας που κατέλαβε το νότιο βάθρο της γέφυρας.

Ακολούθησε τον Άρη στην Πελοπόννησο την Άνοιξη του 1944 και πήρε μέρος στις μάχες κατά των Ταγμάτων Ασφαλείας, ενώ τον Δεκέμβρη του 1944 συμμετείχε στις μάχες του ΕΛΑΣ στην Ήπειρο κατά του ΕΔΕΣ.

### Μετά τη Βάρκιζα
Μετά τη Συνθήκη της Βάρκιζας ο Κωστούλας επικεφαλής 20 ανδρών του έφιππου ουλαμού του ΕΛΑΣ έφυγε για το Μπούλκες της Γιουγκοσλαβίας και επέστρεψε αργότερα, αρχές του 1947, στη διάρκεια του εμφυλίου πολέμου, για να ενταχθεί στο ΔΣΕ με το βαθμό του λοχαγού. Μετά από λίγο όμως επέστρεψε πάλι πίσω στο Μπούλκες, όπου ήρθε σε αντιπαράθεση με την κομματική ηγεσία του στρατοπέδου και χαρακτηρίστηκε "αντικομματικό στοιχείο" και "φραξιονιστής". Συνέπεια αυτής της αντιπαράθεσης ήταν η δολοφονία του το 1948 από την κομματική ΥΤΟ (Υπηρεσία Τάξης Ομάδας), ενώ το έγκλημα παρουσιάστηκε ως αυτοκτονία.

Κατά την παραμονή του στο Μπούλκες είχε παντρευτεί και απέκτησε και ένα παιδί.

## Πηγές
#Ιστορία της Αντίστασης 1940-45, Εκδόσεις Αυλός, Αθήνα 1979
#Γιώργος Κοτζιούλας, "Όταν ήμουν με τον Άρη", Εκδόσεις Θεμέλιο, Αθήνα 1965
#Γιώργος Μαργαρίτης, *Ιστορία του Ελληνικού Εμφυλίου Πολέμου*, τόμος Α', Εκδόσεις Βιβλιόραμα, Αθήνα 2001
#Διονύσης Χαριτόπουλος, "Άρης ο αρχηγός των ατάκτων", Ελληνικά Γράμματα, Αθήνα 2003

## Εξωτερικοί σύνδεσμοι
Η ανατίναξη της γέφυρας του Γοργοποτάμου, Ριζοσπάστης,20/11/2005

## Παραπομπές


Κατηγορία:Έλληνες κομμουνιστές
Κατηγορία:Μέλη του ΕΛΑΣ
Κατηγορία:Μαχητές του Δ.Σ.Ε
Σφαγή του Οικονομείου

thumb|350px|Η είδηση της Σφαγής του Οικονομείου (Κουμ Πουργάς), όπως δημοσιεύτηκε στην Αθηναϊκή εφημερίδα "ΣΚΡΙΠΤ" στις 31 Ιανουαρίου 1913.

Στις 25 Ιανουαρίου 1913, ημέρα Σάββατο, το τουρκικό πολεμικό «Ιδζλάλ», μετά από αποτυχία του να προσορμίσει στο λιμάνι των Επιβατών της Ανατολικής Θράκης, προσορμίστηκε στο γειτονικό Οικονομείο, όπου αποβιβάστηκαν 500 Τούρκοι στρατιώτες, και σημειώθηκε σφαγή κατοίκων του χωριού.   

Ο αρχηγός των τσετών τοποθέτησε στρατιώτες γύρω από το χωριό, για να μην αφήνουν να φύγει κανένας και στη συνέχεια ζήτησε από τον μουχτάρη να συγκεντρώσει όλους τους άντρες στο «Αρχιγένειο Δημοτικό Σχολείο» του χωριού, ηλικίας από 15 ετών και πάνω. Οι συγκεντρωθέντες οδηγούνταν κατά ομάδες στην παραλία και εκτελούνταν.  

Ο ιερέας του χωριού, Αρχιμανδρίτης Νεόφυτος και ο Πρεσβύτερος Σταύρος κρεμάστηκαν και κατόπιν κάηκαν, ενώ η οικογένεια του Πρεσβυτέρου κατακρεουργήθηκε. Όταν οι κάτοικοι κατάλαβαν τί γινόταν, έφευγαν πανικόβλητοι πρός πάσα κατεύθυνση. Οι σκηνές που διαδραματίστηκαν δεν είχαν προηγούμενο, καθώς οι τσέτες κυνηγώντας τους άμαχους μπήκαν στους Αιγιαλούς σκοτώνοντας όποιον βρήκαν μπροστά τους και στη συνέχεια κατευθύνθηκαν στο Εξάστερο, όπου συνέχισαν τη σφαγή. Κάποιοι από τους τσέτες, προσπαθώντας να πιάσουν φυγάδες από το Οικονομείο, κατευθύνθηκαν και πρός τους Επιβάτες, όπου αφού σκότωσαν στο δρόμο 4 άτομα, συνέλαβαν τον μουχτάρη Κωνσταντίνο Βέϊκο (θείο της Λαογράφου Κατίνας Βεΐκου - Σεραμέτη) και άλλους 4, τους οποίους μετέφεραν και εκτέλεσαν στο Οικονομείο.

Ο αριθμός των θυμάτων αναφέρεται στα 96 άτομα, ή 140.  

Το γεγονός της Σφαγής του Οικονομείου θεωρείται ως η πρώτη καταγεγραμμένη έκφανση της Γενοκτονίας των Ελλήνων της Ανατολής.

Στις 25 Ιανουαρίου 2013, εκατό χρόνια μετά την ημέρα της Σφαγής, τελέστηκε στο Οικονομείο τρισάγιο από τον Οικουμενικό Πατριάρχη Βαρθολομαίο υπέρ αναπαύσεως των ψυχών των σφαγιασθέντων, παρουσία των απογόνων των διασωθέντων κατοίκων του χωριού, το οποίο γεγονός διοργάνωσε ο «Σύλλογος Προσφύγων Ανατολικής Θράκης» Αγίας Τριάδας. 

## Παραπομπές


## Βιβλιογραφία
* Οικουμενικόν Πατριαρχείον, *Μαύρη βίβλος διωγμών και μαρτυρίων του εν Τουρκία Ελληνισμού (1914-1918)*. Εν Κωνσταντινουπόλει, 1919 (σ. 60).
* Σταμούλη - Σαραντή, Από την Ανατολική Θράκη, η Σηλύβρια με τα γύρω της χωριά. τ. Α΄. Αθήναι 1956 (σ. 356-360).
* Σταμούλη - Σαραντή, Από την Ανατολική Θράκη, η Σηλύβρια με τα γύρω της χωριά. τ. Β΄. Αθήναι 1959 (σ. 55-58).
* Δημήτριος Τσιανικλίδης, Η Μητρόπολις και ο Ελληνισμός Σηλυβρίας, [Διδακτορική διατριβή], Θεσσαλονίκη 2000,
* Παλάζη Μαριάνθη, «Ένα όνομα, δύο τόποι, Επιβάτες Ανατολικής Θράκης - Νέοι Επιβάτες», Ίδρυμα Μείζονος Ελληνισμού, Αθήνα 2009

Κατηγορία:Σφαγές στην Οθωμανική Αυτοκρατορία
Κατηγορία:Σφαγές κατά τον Α΄ Παγκόσμιο Πόλεμο
Κατηγορία:Σφαγές στην Ελλάδα
Ιωσήφ Βεντσεσλάβος Α΄ του Λίχτενσταϊν

Ο **Ιωσήφ Βεντσεσλάβος Α΄** (*Josef Wenzel Lorenz*, 9 Αυγούστου 1696 – 10 Φεβρουαρίου 1772) ήταν πρίγκιπας του Λίχτενσταϊν μεταξύ των ετών 1712 ως 1718, 1732 ως 1745, και 1748 ως 1772. 

## Βιογραφία
Γεννημένος στην Πράγα στις 9 Αυγούστου 1696, ήταν ο μεγαλύτερος γιος του Φίλιππου-Εράσμου του Λίχτενσταϊν (1664–1704) και της Χριστίνας-Θηρεσίας του Λέβενσταϊν-Βέρτχαϊμ-Ρόσφορτ (1665–1730). Ήταν, επίσης, ανιψιός του Αντωνίου-Φλωριανού πρίγκιπα του Λίχτενσταϊν.

Στις 19 Απριλίου 1718 νυμφεύτηκε την εξαδέλφη του Άννα-Μαρία (1699-1753), κόρη του Αντωνίου-Φλωριανού. Μαζί απέκτησαν 5 παιδιά, εκ των οποίων κανένα δεν επέζησε πέραν της βρεφικής του ηλικίας.

Ο Ιωσήφ ήταν ένας ικανός στρατιωτικός, συμμετέχοντας σε πολεμικές εκστρατείες. Το 1745 έγινε *[[Τζενεραλίσιμο]]* στην Ιταλία και το επόμενο έτος συμμετείχε στη νικηφόρα Μάχη της Πλακεντίας. Το 1753 έγινε διοικητής στην Ουγγαρία. Ένα από τα μέγιστα επιτεύγματα της σταδιοδρομίας του θεωρείται η αναδιοργάνωση του πυροβολικού των Αψβούργων, κάτι που έπραξε κυρίως με δικά του έξοδα.

Μεταξύ των ετών 1735 και 1736 ήταν αυτοκρατορικός απεσταλμένος στο Βερολίνο και μεταξύ του 1738 και του 1741 ήταν πρεσβευτής στο Παρίσι. Το 1760 συνόδευσε τη μελλοντική νύφη τού Ιωσήφ Β΄ των Αψβούργων στη Βιέννη.

Ο Ιωσήφ κατόρθωσε να κυβερνήσει το Λίχτενσταϊν τρεις φορές. Αρχικά το 1712 ως το 1718, την δεύτερη φορά από το 1732 ως το 1745 και την τρίτη φορά ως από το 1748 ως το 1772. Ήταν ο 698ος Ιππότης του Τάγματος του Χρυσόμαλλου Δέρατος στην Αυστρία. Το 1771 απεβίωσε ο επόμενος αδελφός του Εμμανουήλ, έτσι όταν πέθανε ο Ιωσήφ το 1772 στη Βιέννη, το Πριγκιπάτο περιήλθε στον γιο τού Εμμανουήλ, τον Φραγκίσκο-Ιωσήφ Α΄.

## Οικογένεια
Νυμφεύτηκε το 1718 την εξαδέλφη του Άννα-Μαρία, κόρη τού Αντωνίου-Φλωριανού πρίγκιπα του Λίχτενσταϊν και είχε τέκνα:
* Φίλιππος-Ερνέστος 1722-1723, απεβίωσε ενός έτους.
* άλλα τέσσερα τέκνα απεβίωσαν μικρότερα.

## Παραπομπές


Κατηγορία:Πρίγκιπες του Λίχτενσταϊν
Vicious Cycle

**Vicious Cycle** είναι ο τίτλος του δωδέκατου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 20 Μαΐου του 2003 μέσω της δισκογραφικής εταιρείας "Sanctuary".

Ο δίσκος κυκλοφόρησε μετά τον θάνατο του Λέον Γουίλκισον στις 27 Ιουλίου 2001, ο οποίος έπαιξε στα κομμάτια "*The Way*" και "*Lucky Man*" πριν πεθάνει από φυσικά αίτια, με το μπάσο στο υπόλοιπο άλμπουμ να ηχογραφείται από τον Ίαν Έβανς. Το συγκρότημα αφιέρωσε το κομμάτι "*Mad Hatter*" στην μνήμη του αποθανόντα μπασίστα του. Παράλληλα, αυτός ήταν ο πρώτος δίσκος του ντράμερ Μάικλ Καρτελόουν με το συγκρότημα, ενώ ο Χιούι Τόμασον πέθανε το 2007, χωρίς να συμμετάσχει σε κάποιον άλλο δίσκο των Lynyrd Skynyrd.

Το "*Vicious Cycle*" σκαρφάλωσε στο Top-30 του Billboard, ενώ το σινγκλ "*Red, White & Blue*" έφθασε μέχρι το # 27 των "Mainstream Rock charts".

## Τραγούδια
#"That's How I Like It" (Eric Blair, Rickey Medlocke, Gary Rossington, Hughie Thomasson, Johnny Van Zant) – 4:33
#"Pick Em Up" (Tom Hambridge, Medlocke, J. Van Zant) – 4:20
#"Dead Man Walkin'" (Kevin Bowe, Medlocke, Rossington, Thomasson, J. Van Zant) – 4:30
#"The Way" (Medlocke, Rossington, Thomasson, J. Van Zant) – 5:32
#"Red, White, & Blue" (Donnie Van Zant, J. Van Zant, Brad Warren, Brett Warren) – 5:31
#"Sweet Mama" (Hambridge, D. Van Zant, Robert White Johnson) – 3:59
#"All Funked Up" (Medlocke, Jim Peterik, Rossington, Thomasson, J. Van Zant) – 3:33
#"Hell or Heaven" (Medlocke, Peterik, Rossington, Thomasson, J. Van Zant) – 5:14
#"Mad Hatter" (Hambridge, Medlocke, Rossington, Thomasson, J. Van Zant) – 5:38
#"Rockin' Little Town" (Hambridge, Medlocke, Rossington, Thomasson, J. Van Zant) – 3:36
#"Crawl" (Medlocke, Peterik, Rossington, Thomasson, J. Van Zant) – 5:09
#"Jake" (Hambridge, Medlocke, Rossington, Thomasson, J. Van Zant) – 3:41
#"Life's Lessons" (Medlocke, Peterik, Rossington, Thomasson, J. Van Zant) – 5:59
#"Lucky Man" (Medlocke, Rossington, Thomasson, J. Van Zant) – 5:35
#"Gimme Back My Bullets" (Bonus Track featuring Kid Rock) (Rossington, Ronnie Van Zant) - 3:41

## Θέσεις τσαρτ
***Vicious Cycle*** *(άλμπουμ)*

***Επίσημη κυκλοφορία: [[20 Μαΐου]] [[2003]]***

## Τα μέλη του συγκροτήματος
Το **Vicious Cycle** ηχογραφήθηκε από τους εξής μουσικούς:
* **[[Τζόνι Βαν Ζαντ]]** - *[[Φωνητική|φωνητικά]]*
* **[[Γκάρι Ρόζιγκτον]]** - *[[κιθάρα]]*
* **Ρίκι Μέντλοκ** - *[[κιθάρα]], [[Φωνητική|φωνητικά]]*
* **Χιούι Τόμασον** - *[[κιθάρα]], [[Φωνητική|φωνητικά]]*
* **[[Μπίλι Πάουελ]]** - *[[πλήκτρα]]*
* **Ίαν Έβανς** - *[[μπάσο]]*
* **[[Λέον Γουίλκισον]]** - *[[μπάσο]]*
* **Μάικλ Καρτελόουν** - *[[τύμπανα]]*

;*Γκεστ συμμετοχές*
* **Ντέιλ Κραντζ-Ρόζιγκτον** - *[[Φωνητική|φωνητικά]]*
* **Κάρολ Τσέις** - *[[Φωνητική|φωνητικά]]*
* **[[Kid Rock]]** - *[[Φωνητική|φωνητικά]] στο "Gimme Back My Bullets"*

## Παραπομπές


## Πηγές
* Vicious Cycle - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd - Vicious Cycle (album review) | Sputnikmusic
* Lynyrd Skynyrd – Vicious Cycle - Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 2003
NGC 3953

Ο **NGC 3953**, γνωστός και ως **Μεσιέ 109Β**, είναι ραβδωτός σπειροειδής γαλαξίας ο οποίος βρίσκεται στον αστερισμό Μεγάλη Άρκτο. Βρίσκεται σε απόσταση 55 περίπου εκατομμυρίων ετών φωτός και ανήκει στην ομάδα γαλαξιών Μ109. Ο γαλαξίας έχει διάμετρο περίπου 90.000 έτη φωτός και φαίνεται με κλίση 29° από το πλάι.

## Ιστορικό
Τον γαλαξία ανακάλυψε ο Πιέρ Μεσαίν, βοηθός του Σαρλ Μεσιέ, τις 12 Μαρτίου 1781, όταν κατέγραψε τις θέσεις τριών αντικειμένων. Από αυτά μόνο το Μεσιέ 97 ήταν στον κατάλογο που δημοσίευσε το 1781 ο Σαρλ Μεσιέ. Τα άλλα δύο αντικείμενα καταχωρήθηκαν το 1783 από τον Σαρλ Μεσιέ ως αντικείμενα με αύξοντα αριθμό 108 και 109 στον κατάλογό του. Ο Μεσιέ κατέγραψε το αντικείμενο 109 στην θέση RA=11h 43m και Dec=+54.5 deg. Ο Owen Gingerich ερεύνησε αυτή τη θέση και βρήκε ότι αντιστοιχεί στον γαλαξία NGC 3992.

Παρόλα αυτά, ο Henk Bril, μελετώντας τον άτλαντα του Ζαν Νικολά Φορτάν και τις σημειώσεις του Πιέρ Μεσαίν το 2006, παρατήρησε ότι ο Πιέρ Μεσαίν δεν είχε καταγράψει τη θέση του NGC 3992, αλλά του NGC 3953. Ο Σαρλ Μεσιέ όταν παρατηρούσε το αντικείμενο που ανέφερε ο Μεσαίν, κατέγραψε την ορθή αναφορά που ταιριάζει στο NGC 3953 και την απόκλιση που αντιστοιχεί στον NGC 3992, πιθανώς παρατηρώντας και τους δύο γαλαξίες, χωρίς να καταλάβει ότι πρόκειται για διαφορετικά αντικείμενα.

Τον NGC 3953 ανακάλυψε ανεξάρτητα το 1789 ο Ουίλιαμ Χέρσελ.

## Υπερκαινοφανείς
Δύο υπερκαινοφανείς αστέρες έχουν παρατηρηθεί στον NGC 3953, ο **SN 2001dp** (τύπου Ια) και ο **SN 2006bp** (τύπου ΙΙ).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Μεγάλη Άρκτος
3953
Κατηγορία:Γαλαξίες του UGC
Κατηγορία:Γαλαξίες του PGC
Κατηγορία:Ομάδα γαλαξιών Μ109
Ένωση Ποδοσφαιρικών Σωματείων Θεσπρωτίας

Η **Ένωση Ποδοσφαιρικών Σωματείων Θεσπρωτίας** (**Ε.Π.Σ.Θ.**) είναι το όργανο διοίκησης του ποδοσφαίρου στον Νομό Θεσπρωτίας. Ιδρύθηκε το 1984, εδρεύει στην Ηγουμενίτσα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

## Ιστορία
Η «Ένωση Ποδοσφαιρικών Σωματείων Θεσπρωτίας» ιδρύθηκε το 1984. Μέχρι τότε οι σύλλογοι του νομού συμμετείχαν στο πρωτάθλημα της ΕΠΣ Κέρκυρας.

## Πρωτάθλημα

Η δομή του πρωταθλήματος της Ε.Π.Σ. Θεσπρωτίας μέχρι και την περίοδο 2017-18 ήταν η εξής:
* Α1 Κατηγορία
* Α2 Κατηγορία

Από την περίοδο 2018-19 το πρωτάθλημα διεξάγεται σε μια κατηγορία.

### Πρωταθλητές
Πρωταθλητές Ε.Π.Σ. Θεσπρωτίας ανά αγωνιστική περίοδο:
 

### Σύνολο τίτλων

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Θεσπρωτίας.

### Κυπελλούχοι

### Τελικοί

Πηγή:

### Σύνολο τίτλων και συμμετοχές στους τελικούς

## Σούπερ Καπ

### Τελικοί Σούπερ Καπ

### Σύνολο τίτλων και συμμετοχές στους τελικούς

## Συμμετοχές ομάδων της Ε.Π.Σ. Θεσπρωτίας στα εθνικά πρωταθλήματα
Οι συμμετοχές των ομάδων της ΕΠΣ Θεσπρωτίας στις 4 εθνικές κατηγορίες, ασχέτως των ονομασιών που είχαν κατά καιρούς.

Ο Θεσπρωτός Ηγουμενίτσας έχει μια συμμετοχή στην Γ΄ Εθνική και μια στην Δ΄ Εθνική όντας μέλος της Ε.Π.Σ. Κέρκυρας, οι οποίες προσμετρώνται στον πίνακα.

Ο Άρης Φιλιατών έχει μια συμμετοχή στην Γ΄ Εθνική όντας μέλος της Ε.Π.Σ. Κέρκυρας, η οποία προσμετράται στον πίνακα.

## Το δυναμικό της Ε.Π.Σ. Θεσπρωτίας

## Παραπομπές


## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στη Θεσπρωτία